ประกาศกระทรวงมหาดไทยประกาศกระทรวงมหาดไทยเรื่องข้อจำกัดอำนาจของผู้ว่าการการประปานครหลวงในการทำนิติกรรม[๑] อาศัยอำนาจตามความในมาตรา๒๔ (๔) แห่งพระราชบัญญัติการประปานครหลวง พ.ศ. ๒๕๑๐จึงประกาศข้อบังคับการประปานครหลวง ว่าด้วยการพัสดุ พ.ศ. ๒๕๓๗เฉพาะที่มีข้อความจำกัดอำนาจของผู้ว่าการการประปานครหลวงในการทำนิติกรรมไว้ดังต่อไปนี้วิธีซื้อและวิธีจ้าง๑. การซื้อหรือการจ้างกระทำได้ ๕ วิธี คือ๑.๑ วิธีตกลงราคาได้แก่ การซื้อหรือการจ้างครั้งหนึ่งซึ่งมีราคาไม่เกิน ๖๐,๐๐๐ บาท๑.๒ วิธีสอบราคาได้แก่ การซื้อหรือการจ้างครั้งหนึ่งซึ่งมีราคาเกิน ๖๐,๐๐๐ บาท แต่ไม่เกิน๑,๐๐๐,๐๐๐ บาท๑.๓ วิธีประกวดราคาได้แก่ การซื้อหรือการจ้างครั้งหนึ่งซึ่งมีราคาเกิน ๑,๐๐๐,๐๐๐ บาท๑.๔ วิธีพิเศษ๑.๔.๑ การซื้อ ได้แก่การซื้อครั้งหนึ่งซึ่งมีราคาเกิน ๖๐,๐๐๐ บาท ให้กระทำได้เฉพาะกรณีหนึ่งกรณีใดดังต่อไปนี้๑.๔.๑.๑เป็นพัสดุที่จะขายทอดตลาดโดยส่วนราชการองค์การระหว่างประเทศหรือหน่วยงานของต่างประเทศ๑.๔.๑.๒เป็นพัสดุที่ต้องซื้อเร่งด่วน หากล่าช้าอาจจะเสียหายแก่การประปานครหลวง๑.๔.๑.๓เป็นพัสดุที่มีความต้องการใช้เพิ่มขึ้นในสถานการณ์ที่จำเป็นหรือเร่งด่วนหรือเพื่อประโยชน์ของการประปานครหลวง และจำเป็นต้องซื้อเพิ่ม๑.๔.๑.๔เป็นพัสดุที่จำเป็นต้องซื้อโดยตรงจากต่างประเทศหรือดำเนินการโดยผ่านองค์การระหว่างประเทศ๑.๔.๑.๕เป็นพัสดุที่โดยลักษณะของการใช้งานหรือมีข้อจำกัดทางเทคนิคที่จำเป็นต้องระบุยี่ห้อเป็นการเฉพาะซึ่งหมายความรวมถึงอะไหล่รถประจำตำแหน่ง๑.๔.๑.๖เป็นพัสดุที่เป็นที่ดินและหรือสิ่งก่อสร้างซึ่งจำเป็นต้องซื้อเฉพาะแห่ง๑.๔.๑.๗เป็นพัสดุที่ได้ดำเนินการซื้อโดยวิธีอื่นแล้วไม่ได้ผลดี๑.๔.๒ การจ้าง ได้แก่การจ้างครั้งหนึ่งซึ่งมีราคาเกิน ๖๐,๐๐๐ บาท ให้กระทำได้เฉพาะกรณีหนึ่งกรณีใด ดังต่อไปนี้๑.๔.๒.๑เป็นงานที่ต้องการจ้างช่างผู้มีฝีมือโดยเฉพาะ หรือผู้มีความชำนาญเป็นพิเศษ๑.๔.๒.๒เป็นงานจ้างซ่อมพัสดุที่จำเป็นต้องถอดตรวจให้ทราบความชำรุดเสียหายก่อนถึงจะประมาณค่าซ่อมได้เช่น งานจ้างซ่อมเครื่องจักร เครื่องมือกล เครื่องยนต์ เครื่องไฟฟ้า หรือเครื่องอิเล็คทรอนิคส์เป็นต้น๑.๔.๒.๓เป็นงานที่ต้องกระทำโดยเร่งด่วน หากล่าช้าอาจจะเสียหายแก่การประปานครหลวง๑.๔.๒.๔เป็นงานที่จำเป็นต้องกระทำร่วมกับส่วนราชการและต้องจ้างผู้รับจ้างรายเดียวกัน๑.๔.๒.๕เป็นงานที่ได้ดำเนินการจ้างโดยวิธีอื่นแล้วไม่ได้ผลดี๑.๕ วิธีกรณีพิเศษได้แก่ การซื้อหรือการจ้างจากส่วนราชการซึ่งเป็นผู้ผลิตพัสดุหรือทำงานจ้างนั้นเองอำนาจการสั่งซื้อหรือสั่งจ้าง๒. การสั่งซื้อหรือสั่งจ้างครั้งหนึ่งนอกจากวิธีพิเศษและวิธีกรณีพิเศษ ให้เป็นอำนาจของผู้ดำรงตำแหน่งและภายในวงเงินดังต่อไปนี้๒.๑ ผู้ว่าการการประปานครหลวงไม่เกิน ๕๐,๐๐๐,๐๐๐ บาท (ห้าสิบล้านบาท)๒.๒คณะกรรมการการประปานครหลวง เกิน ๕๐,๐๐๐,๐๐๐ บาท (ห้าสิบล้านบาท)๓.การสั่งซื้อหรือสั่งจ้างโดยวิธีพิเศษครั้งหนึ่งให้เป็นอำนาจของผู้ดำรงตำแหน่งและภายในวงเงิน ดังต่อไปนี้๓.๑ ผู้ว่าการการประปานครหลวงไม่เกิน ๒๕,๐๐๐,๐๐๐ บาท (ยี่สิบห้าล้านบาท)๓.๒คณะกรรมการการประปานครหลวง เกิน ๒๕,๐๐๐,๐๐๐ บาท (ยี่สิบห้าล้านบาท)๔. การสั่งซื้อหรือสั่งจ้างโดยวิธีกรณีพิเศษผู้ว่าการการประปานครหลวงสั่งซื้อหรือสั่งจ้างโดยไม่จำกัดวงเงินการแก้ไขสัญญาการงดปรับ หรือลดค่าปรับ๕.สัญญาหรือข้อตกลงเป็นหนังสือที่ได้ลงนามแล้วจะแก้ไขเปลี่ยนแปลงมิได้เว้นแต่การแก้ไขนั้นจะเป็นความจำเป็นโดยไม่ทำให้การประปานครหลวงต้องเสียประโยชน์หรือเป็นการแก้ไขเพื่อประโยชน์แก่การประปานครหลวง ผู้ว่าการการประปานครหลวงมีอำนาจพิจารณาอนุมัติให้แก้ไขเปลี่ยนแปลงได้แต่ถ้ามีการเพิ่มวงเงินและทำให้วงเงินนั้นสูงเกินอำนาจสั่งการของผู้ว่าการการประปานครหลวงให้เสนอคณะกรรมการการประปานครหลวงพิจารณา๖. การงด หรือลดค่าปรับให้แก่คู่สัญญาหรือการขยายเวลาทำการตามสัญญาหรือข้อตกลง ผู้ว่าการการประปานครหลวงมีอำนาจพิจารณาตามข้อบังคับการประปานครหลวงว่าด้วยการพัสดุ พ.ศ. ๒๕๓๗แต่ถ้าวงเงินในการสั่งการให้จัดหาครั้งนั้นเกินอำนาจผู้ว่าการการประปานครหลวงให้เสนอคณะกรรมการการประปานครหลวงพิจารณาและให้พิจารณาได้ตามจำนวนวันที่มีเหตุเกิดขึ้นจริงเฉพาะกรณี ดังต่อไปนี้๖.๑ เหตุเกิดจากความผิดหรือบกพร่องของการประปานครหลวง๖.๒ เหตุสุดวิสัย๖.๓เหตุเกิดจากพฤติการณ์อันหนึ่งอันใดที่คู่สัญญาไม่ต้องรับผิดตามกฎหมายให้การประปานครหลวงระบุไว้ในสัญญากำหนดให้คู่สัญญาต้องแจ้งเหตุดังกล่าวให้การประปานครหลวงทราบภายใน๑๕ วัน นับแต่เหตุนั้นสิ้นสุดลง หากมิได้แจ้งภายในเวลาที่กำหนดคู่สัญญาจะยกมากล่าวอ้างเพื่อขอลดหรืองดค่าปรับหรือขอขยายเวลาในภายหลังมิได้เว้นแต่กรณีตาม ๖.๑ ซึ่งมีหลักฐานชัดแจ้งหรือการประปานครหลวงมีอยู่แล้วตั้งแต่ต้น๗.ในกรณีที่ไม่มีข้อบังคับกำหนดไว้เป็นการเฉพาะ และเป็นความจำเป็นเพื่อประโยชน์แก่การประปานครหลวงที่จะใช้สิทธิตามเงื่อนไขของสัญญาหรือข้อตกลงหรือข้อกฎหมายให้อยู่ในดุลพินิจของผู้ว่าการการประปานครหลวงที่จะใช้สิทธิดังกล่าวสั่งการได้ตามความจำเป็นประกาศ ณ วันที่ ๖ กุมภาพันธ์ ๒๕๓๙สุชาติตันเจริญรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยประภาศรี/พิมพ์๒๐ธันวาคม ๒๕๕๐สุนันทา/ตรวจ๒๕ธันวาคม ๒๕๕๐[๑]ราชกิจจานุเบกษาเล่ม ๑๑๓/ตอนที่ ๑๘ ง/หน้า ๑๓/๒๙ กุมภาพันธ์ ๒๕๓๙